Fógra le haghaidh na n-ábhar sonraí a bhfuil feidhm ag na bearta sriantacha dá bhforáiltear i gCinneadh (CBES) 2015/1763 ón gComhairle, arna leasú le Cinneadh (CBES) 2022/2051 ón gComhairle, agus Rialachán (AE) 2015/1755 ón gComhairle, arna chur chun feidhme le Rialachán Cur Chun Feidhme (AE) 2022/2043 ón gComhairle a bhaineann le bearta sriantacha i bhfianaise na staide sa Bhurúin, maidir leo

(2022/C 409/06)

Tugtar an fhaisnéis seo a leanas ar aird na n-ábhar sonraí i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh (CBES) 2015/1763 (2), arna leasú le Cinneadh (CBES) 2022/2051 (3), agus Rialachán (AE) 2015/1755 (4) ón gComhairle, arna chur chun feidhme le Rialachán Cur Chun Feidhme (AE) 2022/2043 (5) a bhaineann le bearta sriantacha i bhfianaise na staide sa Bhurúin.

Is í Comhairle an Aontais Eorpaigh – agus Ard-Stiúrthóir RELEX (Gnóthaí Eachtracha) in Ardrúnaíocht na Comhairle ag gníomhú ar a son – rialaitheoir na hoibríochta próiseála sin; is é RELEX.1 an roinn ar a bhfuil cúram na hoibríochta próiseála, agus is féidir dul i dteagmháil leis an roinn sin ag:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Is féidir dul i dteagmháil le hOifigeach Cosanta Sonraí na hArdrúnaíochta ag:

An tOifigeach Cosanta Sonraí

data.protection@consilium.europa.eu

Is é is cuspóir don oibríocht próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh (CBES) 2015/1763, arna leasú ag Cinneadh (CBES) 2022/2051, agus Rialachán (AE) 2015/1755 ón gComhairle, arna chur chun feidhme ag Rialachán Cur Chun Feidhme (AE) 2022/2043.

Is iad na hábhair sonraí na daoine nádúrtha sin a chomhlíonann na critéir liostála a leagtar síos i gCinneadh (CBES) 2015/1763, arna leasú ag Cinneadh (CBES) 2022/2051, agus Rialachán (AE) 2015/1755 ón gComhairle, arna chur chun feidhme ag Rialachán Cur Chun Feidhme (AE) 2022/2043.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Féadfar pé sonraí pearsanta a bhaileofar a roinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar d'aon srianta dá bhforáiltear de bhun Airteagal 25 de Rialachán (AE) Uimh. 2018/1725, déanfar feidhmiú chearta na n-ábhar sonraí, amhail an ceart rochtana, chomh maith leis an gceart go ndéanfaí ceartúcháin nó an ceart chun agóid a dhéanamh, a fhreagairt i gcomhréir le Rialachán (AE) Uimh. 2018/1725.

Coimeádfar sonraí pearsanta go ceann 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a dtéann bailíocht an bhirt in éag, nó go ceann ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh ábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725 (edps@edps.europa.eu).

(1) IO L 295, 21.11.2018, lch. 39.

(2) IO L 257, 2.10.2015, lch. 37.

(3) IO L 275, 25.10.2022, lch. 72.

(4) IO L 257, 2.10.2015, lch. 1.

(5) IO L 275, 25.10.2022, lch. 50